
‘ఉయ్యాల జంపాలా’, ‘కృష్ణగాడి వీరప్రేమగాథ’, ‘బాహుబలి’ ‘లవ్లీ’ చిత్రాల్లో బాలనటుడిగా నటించి గుర్తింపు తెచ్చుకున్న నిఖిల్ హీరోగా పరిచయమవుతున్న చిత్రం ‘వాళ్లమ్మాయి’. కృష్ణ చైతన్య దర్శకత్వంలో భక్తి క్రియేషన్స్ పతాకంపై ప్రవీణ్ సిద్ధాంత్ నిర్మిస్తున్నారు. శుక్రవారం హైదరాబాద్ రామానాయుడు స్టూడియోలో ప్రారంభమైంది. ముహూర్తపు సన్నివేశానికి బి.జయ క్లాప్ ఇచ్చారు. రాజ్ కందకూరి కెమెరా స్విచ్ఛాన్ చేశారు. దర్శకుడు మాట్లాడుతూ ‘‘2001లో ఒక ఊరిలో జరిగిన యదార్ధ సంఘటన ఆధారంగా తెరకెక్కుతోన్న చిత్రమిది. సమాజంలో రావణాసురుల్లాంటి వ్యక్తుల మధ్య నలిగిపోయిన ఓ సీత కథే ఈ సినిమా. లవ్, ఎమోషన్స్, సెంటిమెంట్పాటు కమర్షియల్ హంగులతో తెరకెక్కుతోన్న ఈ చిత్రం సమాజానికి చక్కని సందేశమిస్తుంది’’ అని అన్నారు. ‘‘ఈ నెల 25 నుంచీ హైదరాబాద్ పరిసర ప్రాంతాల్లో రెగ్యులర్ షూటింగ్ మొదలుపెట్టి సింగిల్ షెడ్యూల్లో సినిమాను పూర్తి చేస్తాం’’ అని నిర్మాత చెప్పారు.

‘uyyala jampala’, ‘krishnagadi veerapremagaatha’, ‘bahubali’ ‘lavli’ chitraallo balanatudiga natinchi gurtimpu tecchukunna nikhil heeroga parichayamavutunna chitram ‘vallammayi’. krishna chaitanya darsakatvamlo bhakti criations pataakampai praveen siddhant nirmistunnaaru. sukravaaram hyderabad ramanayudu studiolo praarambhamaindi. muhurtapu sannivesaaniki bi.jaya clap icharu. raj kandakuri kemera swaichchaan chesaru. darsakudu maatlaadutuu ‘‘2001loo oka oorilo jarigina yadardha sanghatana aadhaaramgaa terakekkutonna chitramidi. samaajamlo ravanasurullanti vyaktula madhya naligipoyina oo seetha kathe ee sinima. lav, emotions, centimentpatu comersial hangulatho terakekkutonna ee chitram samaajaaniki chakkani sandesamistundi’’ ani annaru. ‘‘ee nela 25 nunchi hyderabad parisara praantaallo regular shooting modalupetti singil shedullo sinimaanu puurti chestam’’ ani nirmaata cheppaaru.